
Balatonvilágos Község Önkormányzat Képviselő-testületének

2025. júniusi soros, nyílt ülésére 
Tárgy: Magyar Falu Program keretében meghirdetett – „Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések” című pályázat benyújtása
Előterjesztő: Takács Károly polgármester 
Előkészítette: Siófoki Közös Önkormányzati Hivatal Balatonvilágosi Kirendeltség
Tisztelt Képviselő-testület!
Az Agrárminisztérium (a továbbiakban: Támogató) pályázatot hirdetett a Magyar Falu Program keretében Magyarország területén működő 5000 fő és ez alatti állandó lakosságszámú települések önkormányzatai, önkormányzatok társulásai részére a települések infrastrukturális fejlesztésére, valamint az önkormányzati közfeladatok hatékony ellátásához szükséges eszközök beszerzésének támogatására.

A pályázati kiírás az alábbi kategóriákat tartalmazza:

1. Óvoda épületének felújítása, korszerűsítése, óvodai férőhelybővítés (MFP/ÖTFB/2025/OFKF)

2. Önkormányzati tulajdonban lévő ingatlanok fejlesztése (MFP/ÖTIFB/2025/ÖTIK)
3. Temetők kisléptékű infrastrukturális fejlesztése (MFP/ÖTIFB/2025/TKIF)

4. Eszközbeszerzés (MFP/ÖTIFB/2025/EKB)

5. Óvodai játszóudvar, közterületi játszóterek fejlesztése (MFP/ÖTIFB/2025/OJKJF)

6. Kommunális eszközök beszerzése (MFP/ÖTIFB/2025/KOEB)

7. Tanya- és falugondnoki gépjármű beszerzése (MFP/ÖTIFB/2025/TFG)

A kiírás szerint rendelkezésre álló összeget az Agrárminisztérium hazai forrásból biztosítja Magyarország 2025. évi központi költségvetéséről szóló 2024. évi XC. törvény 1. melléklet XII. Agrárminisztérium fejezet, 20. Fejezeti kezelésű előirányzatok cím, 10. Magyar Falu Program alcím terhére.
A támogatás 100 %-ban előfinanszírozással történik.

A pályázatok benyújtására 2025. július 2. és 2025. augusztus 1. között van lehetőség. 
Javasolom, hogy a Kommunális eszközök beszerzése (MFP/ÖTIFB/2025/KOEB) alprogramra nyújtsunk be pályázatot.

Kommunális eszközök beszerzésére az igényelhető legmagasabb támogatási összeg 15.000.000 Ft.  
Az eddigi tapasztalatok alapján elmondható, hogy maximális összegre benyújtott pályázataink forráshiányra hivatkozással elutasításra kerültek, ezért az óvatosság elvét követve javasolom a reálisan elérhető 8,5 millió Ft körüli összegre nyújtsunk be pályázatot. 
Balatonvilágos Község Önkormányzat GEVSZ intézményvezető úr által megkért árajánlat az alábbiakat tartalmazza:
1. Solis 26+ oldalváltós traktor fülkével bruttó 6.667.500 Ft,

2. széles gumiszett bruttó 127.000 Ft,

3. Starex AGXL-125 oldalkitolós kardánnal bruttó 1.079.500 Ft,

4. BTL-125 AE hótoló bruttó 488.950 Ft,

összesen bruttó 8.362.950 Ft. 

Az üzembe helyezés költsége bruttó 150.000 Ft.

A pályázati kérelemben szükséges rögzíteni az önállóan nem támogatható, kötelezően megvalósítandó tevékenységek között az Útmutató szerinti tájékoztatás és nyilvánosság biztosításának költségét, mely 1 db projekttábla beszerzését jelenti bruttó 10.033 Ft összegben.
Fentiek alapján összesen bruttó 8. 522.983 Ft összegben javasolom benyújtani a pályázatot.
Kérem, a képviselő-testületet az előterjesztés megvitatására, az alábbi határozati javaslat elfogadására.

Balatonvilágos, 2025. június

Takács Károly

polgármester

1. Határozati javaslat
Balatonvilágos Község Önkormányzat Képviselő-testülete megtárgyalta Magyar Falu Program keretében –„Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések” című pályázat benyújtása tárgyú előterjesztést és az alábbi határozatot hozza:
A Képviselő-testület pályázatot nyújt be az Agrárminisztérium által kiírt Magyar Falu Program keretében meghirdetett az „Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések” című pályázati kiírásra, Kommunális eszközök beszerzése (MFP/ÖTIFB/2025/KOEB) alprogramra az alábbiakra:

1. Solis 26+ oldalváltós traktor beszerzésre bruttó 6.667.500 Ft,
2. Széles gumiszett bruttó 127.000 Ft,

3. Starex AGXL-125 oldalkitolós, kardánnal bruttó 1.079.500 Ft,

4. BTL-125 AE hótoló bruttó 488.950 Ft,

5. forgalomba helyezés költsége bruttó 150.000 Ft

6. kötelező tájékoztatás, nyilvánosság költsége bruttó 10.033 Ft,
összesen bruttó 8.522.983 Ft összegben.

A polgármester gondoskodik a pályázattal összefüggő további szükséges intézkedések megtételéről.

Felelős: Takács Károly polgármester

Határidő: 2025. augusztus 1.

